0228.xml
ایران اور چھ عالمی طاقتیں ایٹمی پروگرام کے حوالے سے مذاکرات کی کامیابی کے انتہائی قریب پہنچ گئے،جرمن وزیر خارجہ
نیویارک ۔ 26 ستمبر (اے پی پی) جرمنی کے وزیر خارجہ فرانک والٹر سٹینمیئر نے کہا ہے کہ ایران اور چھ عالمی طاقتوں کے مابین ایٹمی پروگرام کے حوالے سے مذاکرات کامیابی کے انتہائی قریب پہنچ گئے ہیں،لیکن مذاکرات کاآخری مرحلہ بہت مشکل ہے۔ اقوام متحدہ کی جنرل اسملی کے اجلاس کے موقع پر ایران کے صدر حسن روحانی کیساتھ ملاقات کے بعد اخبار نویسوں سے گفتگو کرتے ہوئے جرمنی کے وزیر خارجہ نے کہا کہ ہم معاہدے کے اتنے قریب کبھی نہیں پہنچ گئے تھے جتنے آج پہنچ چکے ہیں۔لیکن حقیقت یہ ہے کہ بات چیت کا آخری مرحلہ یقیناًبہت مشکل ہے۔انہوں نے مزید کہا کہ اب یہ تنازعہ ختم کرنے کا وقت قریب آ گیا ہے میں امید رکھتا ہوں کہ ایران دنیا اور مشرق وسطی میں صورتحال کو مد نظر رکھتے ہوئے مثبت قدم اٹھائے گا ۔ایران کے وزیر خارجہ جواد ظریف نے بھی رواں ماہ کے اوائل میں کہا تھا کہ ایران کے ایٹمی پروگرام کے بارے میں معاہدہ 24ستمبر تک طے پانے کا امکان ہے۔
APP
26.09.14
0228p.xml
عالمی طاقتیں ایران سے معاہدے کے قریب ہیں:جرمن وزیر خارجہ کسی معاہدے تک پہنچنے سے قبل تہران کیساتھ مزاکرات کا آخری حصہ مشکل ترین ہو گا
نیویارک(مانیٹرنگ ڈیسک)جرمن وزیر خارجہ فرانگ والٹر الفٹائن نے کہا ہے کہ عالمی طاقتیں ایران کے ساتھ معاہدے کے قریب تر ہیں۔غیر ملکی میڈیا کے مطابق نیویارک میں اقوام متحدہ کی جنرل اسمبلی کے اجلاس کے موقع پر ایرانی صدر حسن روحانی کے ساتھ ملاقات کے بعد صحافیوں سے گفتگو کرتے ہوئے ان کا کہنا کہ کسی معاہدے تک پہنچنے سے قبل تہران کے ساتھ مذاکرات کا آخری مرحلہ مشکل ترین حصہ ہو گا۔الفٹائن مائر کے بقول یہی وقت ہے کہ یہ تنازع حتمی طور پر حل کر لیا جائے۔
daily_insaf
27.09.14